**Zadanie zákazky**

Postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Identifikácia verejného obstarávateľa**

Názov: Ekonomická univerzita v Bratislave

Sídlo: Dolnozemská cesta č. 1, 852 35 Bratislava

IČO: 00399957

Telefón: +421 267295269

Kontaktná osoba: Ing. Galina Uherková

Verejný obstarávateľ podľa zákona č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej len **„Zákon o verejnom obstarávaní/ZVO“) Ekonomická univerzita v Bratislave** (ďalej len **„Verejný obstarávateľ")** realizuje obstaranie zákazky podľa § 117 ZVO s názvom:

**„Oprava**  **zábradlia a mreží v ŠD Starohájska 8, Bratislava“** (ďalej len **„predmet zákazky").**

Podmienkou hodnotenia predloženej/predložených cenovej/cenových ponúk/ponuky bude splnenie všetkých nižšie uvedených podmienok. Cenové ponuky, ktoré splnia stanovené podmienky, budú hodnotené na základe kritéria určeného v bode **6.1 tohto zadania**.

1. VYMEDZENIE PREDMETU ZÁKAZKY

1.1 Objekt bol postavený v 70-tych rokoch v stavebnej typovej sústave T06B BB. Je obdĺžnikového tvaru, má 8 nadzemných podlaží a suterén. Je zastrešený plochou strechou s vnútornými strešnými zvodmi. Konštrukčná výška jednotlivých podlaží je 2800 mm. Obvodový plášť je tvorený dielcami z troskopemzobetónu, s hrúbkou 270 mm v priečelí, resp. v štítoch dvojvrstvový s hrúbkou 420 mm (nosná stena hr. 150 mm a obkladový panel hr. 270 mm). Vonkajšia povrchová úprava je zo sypanej vápencovej drviny. Styky panelov sú riešené v horizontálnom a vertikálnom smere uzavretím dažďovou prekážkou z trvalo pružného tmelu a z vnútornej strany sú vyplnené chloroprénovým pásikom. Obvodové panely sú samonosné, predsadené, privarené k nosnej konštrukcii. Loggie sú riešené ako votknuté železobetónové dosky do bočných stien, s oceľovým zábradlím s výplňou z plechu na čelnej strane. Lodžie majú povrchovú vrstvu podlahy z bet. mazaniny, doplnenú nášľapnú vrstvu z keramickej dlažby.

1.2 **Korózia oceľových kotviacich prvkov zábradlí a konštrukcie zábradlí** – oprava korózie výstuže a koróziou napadnuté kotvenia zábradlia. Na odstránenie tejto systémovej poruchy je nutné zachovať nasledovný postup sanačných prác na oceľových konštrukciách:

- očistenie povrchu konštrukcie zábradlí a kotvenia od hrdze, mastnoty a nečistôt,

- zosilnenie kotvenia zábradlí oceľovými platňami v tvare písmena „L“, kotvenými do železobetónových stien loggií prievlakovými kotvami a oceľovým zvarom k jestvujúcej konštrukcií zábradlí,

- aplikácia 1x základného a 2x syntetického náteru na uvedené konštrukcie.

1.3 **Ochranné mreže na oknách suterénnych priestorov a na prvom nadzemnom podlaží** Tieto ochranné mreže sú v súčasnosti kotvené priamo do okenných profilov pôvodných drevených okien z exteriérovej strany. Vzhľadom na skutočnosť, že všetky okná budú vymenené za nové s plastovými profilmi, tieto mreže nie je možné spätne kotviť rovnakým spôsobom, pretože by došlo k znehodnoteniu konštrukcie okna a k zníženiu tepelnoizolačných schopností okna. Opravu je nutné riešiť doplnením pomocných oceľových kotviacich profilov, vďaka ktorým bude možné vyhotoviť zateplenie okenného ostenia a nadpražia korektným spôsobom a nedôjde k porušeniu konštrukcie okna, keďže kotviace profily budú kotvené do priľahlej konštrukcie steny.

1.4 Rozpočet je prílohou č. 1 tohto zadania.

1.5 V súvislosti s označením niektorých materiálov a výrobkov vo výkaze výmer obchodným názvom, verejný obstarávateľ umožňuje predloženie ponuky s použitím ekvivalentných materiálov a výrobkov s tým, že takého použitie bude označené v ponuke slovom „ekvivalentný“. Použitie ekvivalentného riešenia nemôže byť dôvodom predĺženia lehoty realizácie, zníženia kvality alebo zmeny ceny predmetu zákazky. Ekvivalentné riešenia musia byť s minimálne takými kvalitatívnymi a technickými parametrami, ktoré stanovuje technická špecifikácia a výkaz výmer, tvoriace súčasť tohto zadania.

1.6 Ak uchádzač použije ekvivalentné špecifikácie, všetky ich technické parametre uvedie vo svojej ponuke.

1.7 Predpokladaná hodnota zákazky: 17 935,30 EUR bez DPH.

1.8Záujemcom sa umožňuje vykonať obhliadku miesta uskutočnenia predmetu zákazky, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta uskutočnenia predmetu zákazky idú na ťarchu záujemcu. Záujemca počas obhliadky musí dodržať všetky platne pandémie opatrenia.

Záujemcovia, ktorí prejavia záujem o vykonanie obhliadky, dostanú informácie na tel. čísle +421 267295686 alebo mailom: helena.kuchynkova@euba.sk u kontaktnej osoby: Ing. Helena Kuchyňková.

Na adrese: Ekonomická univerzita v Bratislave, Dolnozemská cesta č. 1, 852 35 Bratislava.

1. MIESTO A DOBA PLNENIA
   1. Miesto uskutočnenia:: Študentský domov Ekonomickej univerzity v Bratislave, Starohájska 8, Bratislava-Petržalka, p. č. 961, k. ú. Petržalka, 851 0.2
   2. Doba plnenia: do 1 mesiaca od odovzdania staveniska.
2. PODMIENKY PREDKLADANIA CENOVÝCH PONÚK

3.1 Cenovú ponuku je potrebné predložiť e-mailom / osobne / poštou na adresu:

Ekonomická univerzita V Bratislave

Oddelenie pre verejné obstarávanie

Dolnozemská cesta č. 1, 852 35 Bratislava

e-mail: galina.uherkova@euba.sk

informácie na tel. č. +421 2672 95269

kontaktná osoba: Galina Uherková

3.2 V ponuke bude uvedené obchodné meno uchádzača (ďalej „Uchádzač") a nápis„Cenová ponuka – oprava zábradlia a mreží.

* 1. Cenovú ponuku je potrebné doručiť najneskôr: 19.02.2021 do 10:00 hod.

3.4 Uchádzač môže Cenovú ponuku vziať späť, alebo zmeniť najneskôr do termínu predkladania ponúk uvedeného v bode 3.3 tohto zadania.

1. SPÔSOB URČENIA CENY

4.1Cena za dielo je stanovená dohodou v zmysle zákona NR SR č. 18/1996 Z.z. o cenách v znení neskorších predpisov, je vypočítaná podľa zákonov platných a účinných ku dňu predloženia ponuky.

4.2 V cene predmetu zmluvy sú zahrnuté všetky náklady potrebné na zrealizovanie predmetu zmluvy. Všetky náklady súvisiace so zhotovením diela, ktoré bude potrebné vynaložiť na zhotovenie diela podľa tejto zmluvy, sú započítané v cene predmetu zmluvy.

* 1. Cena diela je uvedená v členení:

cena diela bez DPH .............................. eur

sadzba DPH v %

výška DPH ...............................eur

cena diela vrátane DPH ...............................eur

* 1. Cena zohľadňuje kvalitatívne a dodacie podmienky materiálov, výrobkov a montážnych prác, zodpovedajúcich TN a všeobecne záväzným predpisom vo výstavbe.
  2. Podkladom pre spracovanie ponukového rozpočtu uchádzača, ktorý predkladá uchádzač vo svojej ponuke do tejto súťaže, je výkaz výmer a toto zadanie. Uchádzač v rozpočte dodrží skladbu výkazu výmer, dodrží názov položiek podľa výkazu výmer,  nebude meniť ich názvy, popis, rozsah ani obsah, okrem doplnenia výrobcu, značky a modelu ponúkaného výrobku. **Uchádzač v rozpočte dodrží číslovanie, kódovanie a poradie jednotlivých položiek tak, ako sú položky zostavené a označené vo výkaze výmer**.  **Uchádzač ocení každú položku čiastkou v eur, žiadna položka nemôže zostať neocenená.**
  3. V prípade, že ponukový rozpočet uchádzača nebude obsahovať celý rozsah prác a dodávok špecifikovaný výkazom výmer, alebo bude obsahovať položky odchylné, alebo položky doplnené nad rozsah výkazu výmer,

toto bude hodnotené ako nedodržanie tohto zadania a takáto ponuka bude vylúčená z dôvodu nesplnenia zadania. V prípade, že položky výkazu výmer obsahujú špecifikácie, ktoré odkazujú na konkrétneho výrobcu, výrobný postup, značku, patent, typ, miesto alebo oblasť pôvodu alebo výroby, uchádzač len tieto môže nahradiť ekvivalentnými špecifikáciami s minimálne takými kvalitatívnymi a technickými parametrami ako sú verejným obstarávateľom požadované v pôvodnom zadaní. Ak uchádzač použije ekvivalentné špecifikácie, všetky ich technické parametre uvedie vo svojej ponuke

4.7 Cena je viazaná na rozpočet, ktorý predkladá verejný obstarávateľ ako podklad do zadania zákazky.Cena zohľadňuje kvalitatívne a dodacie podmienky materiálov, výrobkov a stavebno-montážnych prác podľa dokumentácie, zodpovedajúcich technickým normám a všeobecne záväzným predpisom vo výstavbe.

* 1. Ponukový rozpočet uchádzača musí byť jasný a zrozumiteľný.
  2. V prípade poskytnutia zľavy z ceny, táto musí byť započítaná do cien jednotlivých položiek rozpočtu.
  3. **Všetky ceny a výpočty sa zaokrúhľujú na dve desatinné miesta na najbližší eurocent.**

1. OBSAH A ZÁVÄZNOSŤ CENOVEJ PONUKY
   1. Cenová ponuka musí byť záväzná do 31.05.2021.
   2. Súčasťou ponuky musia byť:
      1. Identifikácia uchádzača.
      2. Návrh ceny za celý predmet zákazky tak, ako je to vymedzené v bode 4. tohto zadania, t.j. ocenený rozpočet a návrh na plnenie kritéria, ktorý je prílohou č. 3 tohto zadania.
      3. Doklady na preukázanie splnenia podmienok účasti uvedených v prílohe č. 2 Podmienky účasti tohto zadania.
      4. Označenie kontaktnej osoby (s uvedením mena a priezviska, e- mailovej adresy a mobilného telefónneho čísla), na ktorú sa môže Verejný obstarávateľ obrátiť v prípade potreby získať vysvetlenie k obsahu predloženej Cenovej ponuky.
      5. Dokumenty uvedené v bodoch 5.2.2 až 5.2.5 musia byť podpísané osobou, resp. osobami oprávnenými konať v mene uchádzača.
      6. Cenová ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými Verejným obstarávateľom v tomto zadaní.
   3. Predmet zákazky bude financovaný z prostriedkov Verejného obstarávateľa.
2. HODNOTENIE PONÚK
   1. Cenové ponuky, ktoré splnia všetky podmienky stanovené v tomto zadaní, budú hodnotené na základe jediného kritéria, ktorým je najnižšia ponúkaná cena určená v súlade s ustanovením bodu 4.2 tohto zadania. Cenová ponuka s najnižšou cenou bude vyhodnotená ako úspešná.
   2. Každému uchádzačovi bude doručené oznámenie o výsledku vyhodnotenia jeho cenovej ponuky.
3. ĎALŠIE PODMIENKY
   1. Verejný obstarávateľ si vyhradzuje právo neprijať ani jednu z predložených cenových ponúk (vrátane cenovej ponuky vyhodnotenej ako úspešnej), ako aj právo kedykoľvek ukončiť tento prieskum trhu.

O ukončení tohto zadania zákazky bude Verejný obstarávateľ bezodkladne informovať všetkých uchádzačov, resp. všetky subjekty, ktorých vyzval na predloženie ponuky.

* 1. Uchádzači znášajú všetky náklady súvisiace s vypracovaním svojej cenovej ponuky.

1. KONTAKTNÉ ÚDAJE
   1. Ďalšie informácie a vysvetlenia týkajúce sa organizácie tohto prieskumu trhu môžete získať u zástupcu Verejného obstarávateľa na e-mailovej adrese: galina.uherkova@euba.sk

Príloha č. 1

Rozpočet vo formáte EXCEL

Príloha č. 2

PODMIENKY ÚČASTI UCHÁDZAČOV

1. OSOBNÉ POSTAVENIE
   1. Uchádzač musí spĺňať podmienky účasti týkajúce sa osobného postavenia vymedzené v ustanovení § 32 ods. 1 písm. e) ZVO.

Spôsob preukázania splnenia podmienok podľa § 32 ods. 1 písm. e) ZVO:

1. uchádzač zapísaný v zozname hospodárskych subjektov (ZHS) podľa §152 ZVO môže preukázaťsplnenie podmienok účasti osobného postavenia informáciou o zapísaní do ZHS, alebo predložením platného potvrdenia úradu o zapísaní do ZHS,
2. uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladom v súlade s § 32 ods. 2 písm. e) ZVO.
3. v prípade, že takáto informácia je uvedená vo verejne dostupnom a bezplatnom elektronickom registri, postačuje, ak uchádzač vo svojej ponuke uvedie link (odkaz na webovú stránku) na požadovanú informáciu
4. **čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.**

1.2 Podrobnosti k podmienkam účasti osobného postavenia a ich preukazovanie sú uvedené v § 32 ZVO.

Príloha č. 3

NÁVRH NA PLNENIE KRITÉRIA

1. Ponuky sa budú vyhodnocovať na základe najnižšej ceny.

Predmet zákazky: Oprava zábradlia a mreží v ŠD Starohájska 8, Bratislava

Uchádzač:

|  |  |  |  |
| --- | --- | --- | --- |
|  | cena predmetu zákazky celkom bez DPH V EUR | Výška DPH v EUR (sadzba 20%) | cena predmetu zákazky celkom s DPH V EUR |
| Oprava zábradlia a mreží v ŠD Starohájska 8, Bratislava |  |  |  |

V , dňa

Podpis

Poznámka:

V prípade, ak má Uchádzač - Zhotoviteľ sídlo mimo územia Slovenskej republiky a je platcom DPH, verejný obstarávateľ - Objednávateľ má povinnosť v zmysle platných právnych predpisov SR odviesť daň za Uchádzača - Zhotoviteľ - to znamená, že Uchádzač - Zhotoviteľ nebude fakturovať DPH.

Avšak - keďže cena predmetu zákazky celkom vrátane DPH v eurách, ktorú Verejný obstarávateľ - Objednávateľ zaplatí za predmet tejto zmluvy je kritériom na vyhodnotenie ponúk, Uchádzač - Zhotoviteľ (platca DPH) so sídlom mimo územia SR uvedie svoju cenu tak, že k nej pripočíta príslušnú výšku DPH podľa zákona č. 222/2004 Z.z.